
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1β37 


30 Ιουνίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τόπος συνεδριάσεως του Ανωτάτου Ειδικού Δικαστη¬ 
ρίου . 1 

Έγκριση Οργανισμού Εσωτερικής Υπηρεσίας του Παι¬ 
δικού Σταθμού Δήμου Φιλίππων. 2 

Έγκριση Οργανισμού Εσωτερικής Υπηρεσίας Δημοτι¬ 
κού Παιδικού Σταθμού Δήμου Ελευθερούπολης, 
πρώην Κοινότητας Κοκκινοχώματος. 3 

Σύσταση Νομικού Προσώπου με την επωνυμία «4ο 
Κ.Α.Π.Η. Δήμου Ηγουμενίτσας στο Δήμο Ηγουμενί¬ 
τσας του Νομού Θεσπρωτίας. 4 

Τροποποίηση συστατικής πράξης του Νομικού Προ¬ 
σώπου με την επωνυμία «Πνευματικό Κέντρο Δή¬ 


μου Φιλιατών». 5 

ΑΠΟΦΑΣΕΙΣ 

Αριθ. 53767 (1) 


Τόπος συνεδριάσεως του Ανωτάτου Ειδικού Δικαστηρίου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) Του άρθρου 100 του Συντάγματος. 

β) Του άρθρου 1 παρ. 3 του Ν. 345/1976 «περί κυρώσε- 
ως του Κώδικος περί του κατά το άρθρο 100 του Συντάγ¬ 
ματος Ανωτάτου Ειδικού Δικαστηρίου». 

γ) Του άρθρου 29Α του Ν. 1558/1985 «Κυβέρνηση και 
Κυβερνητικά όργανα» (Α' 137) όπως προσετέθησαν με το 
άρθρο 27 του Ν. 2081/1992 (Α' 154) και τροποποιήθηκαν 
με το άρθρο 1 παρ. 2 εδ. α'του Ν. 2469/1997 (Α' 38). 

2. Το υπ’ αριθμ. 61/22.4.1999 έγγραφο του Ανωτάτου Ει¬ 
δικού Δικαστηρίου. 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Δημοσίου, α¬ 
ποφασίζουμε: 

Ορίζουμε τόπο συνεδριάσεως του Ανωτάτου Ειδικού 
Δικαστηρίου από 1ης Ιουλίου 1999 και εφεξής την αί¬ 
θουσα συνεδριάσεως της Ολομέλειας του Αρείου Πά¬ 
γου. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιουνίου 1999 

ΟΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 

-Φ- 

Αριθ. οικ. 5447 (2) 

Έγκριση Οργανισμού Εσωτερικής Υπηρεσίας του 
Παιδικού Σταθμού Δήμου Φιλίππων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤ. ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α. Του άρθρου 8 παρ. 5 του Ν. 2307/95 «προσαρμογή 
Νομοθεσίας αρμοδιότητας Υπουργείου Εσωτερικών στις 
διατάξεις για τη Νομαρχιακή Αυτοδιοίκηση και άλλες δια¬ 
τάξεις». 

β. Του άρθρου 34 του Ν. 2190/94 «Βαθμολογικό σύστη¬ 
μα διάρθρωσης θέσεων Δημοσίου και Ν.Π.Δ.Δ.». 

ν. Του άρθρου 8 παρ. 58του Ν. 2307/95 «Κώδικας κατα¬ 
στάσεων προσωπικού Ο.Τ.Α. πρώτου βαθμού». 

2. Την αριθμ. 2/97 απόφαση του Γεν. Γραμ. Περιφέρει¬ 
ας όπως τροποποιήθηκε με την 181/97 όμοιά του «περί με- 
ταβιβάσεως αρμοδιοτήτων στους Προϊσταμένους Τ.Α. 
και Διοίκησης». 

3. Την αριθμ. 132/99 απόφαση του Δημοτικού Συμβου¬ 
λίου Φιλίππων σχετικά με την ψήφιση Οργανισμού Εσω¬ 
τερικής Λειτουργίας Παιδικού Σταθμού. 

4. Τη σύμφωνη γνωμοδότηση του Υπηρεσιακού Πειθαρ¬ 
χικού Συμβουλίου υπαλλήλων Ο.Τ.Α. που διατυπώθηκε στο 
αριθμ. 1/99 πρακτικό συνεδριάσεων, αποφασίζουμε: 

Εγκρίνουμε τον Ο Ε.Υ. του Παιδικού Σταθμού Φιλίππων 
ως ακολούθως: 

Άρθρο 1 

Τις Υπηρεσίες του Δημοτικού Παιδικού Σταθμού συ¬ 
γκροτούν: 

Α. Γ ραφείο Προέδρου και Διοικητικού Συμβουλίου. 

Β. Η Δ/νση του Δημ. Παιδικού Σταθμού η οποία διαρ¬ 
θρώνεται ως ακολούθως: 

Β1. Γραφείο Διοικητικών και Οικονομικών Διαχειριστι¬ 
κών Υπηρεσιών. 

Βία. Τομέας Διοικητικών Εργασιών. 

Β1 β. Τομέας λογιστικής - ταμειακής παρακολούθησης. 

Β1 γ Τομέας προμηθειών - αποθηκών. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Β2. Γραφείο Παιδαγωγικών και Ιατρικών Υπηρεσιών. 
Β2α. Τομέας Παιδαγωγικών Υπηρεσιών. 

Β2β. Τομέας Ιατρικών και Ψυχικών Υπηρεσιών. 

Β3. Γραφείο Βοηθητικών Υπηρεσιών. 

Β3α. Τομέας Μαγειρείου. 

Β3β. Τομέας Καθαριότητας και Γενικών Καθηκόντων. 
Άρθρο 2 

Η οργανική σύνθεση και κατάταξη των θέσεων του Παι¬ 
δικού Σταθμού ορίζεται ως εξής: 

Α. ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 
α) Κλάδος ΠΕΙ Διοικητικού. 

Μία (1) θέση με βαθμούς Δ'-Α'. 
β) Κλάδος ΤΕ2 Κοινωνικών Λειτουργών. 

Μία (1) θέση με βαθμούς Δ'-Α'. 
γ) Κλάδος ΤΕ17 Διοικητικών - Λογιστικών. 

Μία (1) θέση με βαθμούς Δ' - Α'. 

Β. ΘΕΣΕΙΣ ΕΚΠΑΙΔΕΥΤΙΚΟΥ ΠΡΟΣΩΠΙΚΟΥ 
α) Κλάδς ΤΕ16 Νηπιαγωγών. 

Τρεις (3) θέσεις με βαθμούς Δ'-Α'. 

Γ. ΘΕΣΕΙΣ ΥΓΕΙΟΝΟΜΙΚΟΥ ΠΡΟΣΩΠΙΚΟΥ 
α) Κλάδος ΤΕ9 Βρεφονηπιοκόμων. 

Πέντε (5) θέσεις με βαθμούς Δ'-Α'. 
β) Κλάδος ΔΕβ Βοηθών Βρεφοκόμων - Παιδοκόμων. 
Επτά (7) θέσεις με βαθμούς Δ'-Α'. 
γ) Κλάδος ΔΕ32 Μαγείρων. 

Μία (1) θέση με βαθμούς Δ'-Α'. 

Δ. ΘΕΣΕΙΣ ΤΕΧΝΙΚΟΥ - ΥΓΕΙΟΝΟΜΙΚΟΥ ΚΑΙ ΓΕΩΠΟΝΙ¬ 
ΚΟΥ ΠΡΟΣΩΠΙΚΟΥ 

α) Κλάδος Υποχρεωτικής Εκπαίδευσης (ΥΕ). 

Μία (1) θέση ΥΕ14 βοηθού μαγείρου με βαθμούς Ε'-Β'. 
Τρεις (3) θέσεις ΥΕ16 Προσωπικού Καθαριότητας με 
βαθμούς Ε'-Β'. 

Ε. ΘΕΣΕΙΣ ΠΡΟΣΩΠΟΠΑΓΕΙΣ 

Μία (1) θέση Κλάδου ΠΕ Νηπιαγωγών με βαθμούς Δ'-Α'. 
Η θέση αυτή καταργείται με την καθοιονδήποτε τρόπο 
αποχώρηση. 

Προσόντα διορισμού είναι τα προβλεπόμενα από τα 
Π.Δ. 37α/87 και 22/90 καθώς και αυτά που ορίζει η Νομο¬ 
θεσία όπως αυτή ισχύει κάθε φορά. 

Άρθρο 3 

Οι αρμοδιότητες και τα αντικείμενα κάθε Υπηρεσιακής 
μονάδας καθορίζονται ως εξής: 

Α. Γ ραφείο Προέδρου και Διοικητικού Συμβουλίου 

• Ο Πρόεδρος και το Διοικητικό Συμβούλιο του Νομι¬ 
κού Προσώπου κατευθύνει τη δράση για την εκπλήρωση 
της αποστολής του. 

• Διοικεί και διαχειρίζεται την περιουσία και τους πό¬ 
ρους του Νομικού Προσώπου. 

• Εγκρίνει και υποβάλλει τον ετήσιο προϋπολογισμό, α¬ 
πολογισμό και ισολογισμό. 

• Εκπονεί επενδυτικά προγράμματα και προγράμματα 
ανάπτυξης των δραστηριοτήτων του Νομικού Προσώπου 
και αποφασίζει γενικά για κάθε θέμα που είναι αρμόδιο α¬ 
πό το Νόμο και τον Κανονισμό. 

Ο Πρόεδρος: 

• Εκτελείτις αποφάσεις του Διοικητικού Συμβουλίου. 

• Συγκαλεί σε συνεδρίαση το Διοικητικό Συμβούλιο. 

• Παρακολουθεί και κατευθύνει τη λειτουργία του Νο¬ 
μικού Προσώπου. 

• Προΐσταται των Υπηρεσιών του Νομικού Προσώπου 
και εκδίδει τις πράξεις που αφορούν το προσωπικό και εί¬ 
ναι πειθαρχικός προϊστάμενος αυτού. 

• Εκπροσωπεί το Νομικό Πρόσωπο σε κάθε δικαστήριο 
και δημόσια αρχή. 


• Υπογράφει τα έγγραφα και τις συμβάσεις του Νομι¬ 
κού Προσώπου. 

• Αποφασίζει για τη λήψη έκτακτων μέτρων και υπο¬ 
βάλλει τις σχετικές αποφάσεις για έγκριση στο Διοικητικό 
Συμβούλιο. 

Β. Διευθυντής 

• Αποτελεί το ανώτερο διοικητικό όργανο της καθημε¬ 
ρινής λειτουργίας του Σταθμού και τον ουσιασπκό συν¬ 
δετικό κρίκο μεταξύ του Σταθμού και του Διοικητικού του 
Συμβουλίου που είναι και το ανώτατο διοικητικό όργανο 
του σταθμού ως Ν.Π.Δ.Δ. 

• Έχει την εποπτεία και την καθοδήγηση των υπηρε¬ 
σιών του Παιδικού Σταθμού, καθώς και της γενικότερης 
λειτουργίας του. 

• Συμμετέχει στις συνεδριάσεις του Διοικητικού Συμ¬ 
βουλίου και εισηγείται θέματα, χωρίς όμως δικαίωμα ψή¬ 
φου, στις περιπτώσεις που δεν είναι μέλος του Διοικητι¬ 
κού Συμβουλίου. 

Β1. Γραφείο Διοικητικών και Οικονομικών - Διαχειριστι¬ 
κών Υπηρεσιών 

Ια. Τομέας Διοικητικών Εργασιών 

• Έχει ως αντικείμενο ευθύνης αποκλειστικής τα σχετι¬ 
κά με το προσωπικό θέματα του Σταθμού, ήτοι εκδίδει ά¬ 
δειες, κλιμάκια, χρονοεπιδόματα, μισθολόγιο και τη 
γραμματειακή στήριξη του Σταθμού. 

1 β. Τομέας Λογιστικής και Ταμειακής Παρακολούθησης 

• Διεκπεραιώνει τις αναγκαίες εργασίες για την παρα¬ 
κολούθηση των οικονομικών του Σταθμού και συγκεκρι¬ 
μένα ασχολείται με τον προϋπολογισμό, απολογισμό, τα 
εντάλματα, την ενημέρωση των διαχειριστικών βιβλίων, 
πληρωμές, οικονομικές συμφωνίες εν γένει. 

1γ. Τομέας Προμηθειών - Αποθηκών 

• Έχει ως αντικείμενο ευθύνης όλο το πλέγμα των δια¬ 
δικασιών που χρειάζονται για τον εφοδιασμό του Παιδι¬ 
κού Σταθμού με είδη τροφοδοσίας, ειδών καθαριότητας 
και γενικότερα εξοπλισμού, αλλά και τη διενέργεια δια¬ 
γωνισμών, παραγγελιών και παρακολούθησης της κίνη¬ 
σης της αποθήκης. 

Β2. Γ ραφείο Παιδαγωγικών και Ιατρικών Υπηρεσιών 
2α. Τομέας Παιδαγωγικών Υπηρεσιών 

• Αντικείμενο απασχόλησης και ευθύνης του είναι η α¬ 
γωγή, φροντίδα και ψυχαγωγία των προσχολικής ηλικίας 
παιδιών, ήτοι παιδιών από 8 μηνών μέχρι και την εγγραφή 
τους στο δημοτικό σχολείο (νήπια - βρέφη), με βάση τις ε- 
ξειδικευμένες επιστημονικές και παιδαγωγικές γνώσεις 
και σύμφωνα με τις ρυθμίσεις της κάθε φορά ισχύουσας 
νομοθεσίας. 

2β, Τομέας Ιατρικών και Ψυχικών Υπηρεσιών 

• Εχει την ευθύνη της ιατρικής και ψυχικής παρακο¬ 
λούθησης και υγείας των παιδιών και ασκεί τη γενική επί¬ 
βλεψη για την υγειονομική κατάσταση του Παιδικού Σταθ¬ 
μού. 

Β3. Γ ραφείο Βοηθητικών Υπηρεσιών 
3α. Τομέας Μαγειρείου 

• Παραλαμβάνει τα είδη διατροφής και φροντίζει για 
την έγκαιρη, καλή και υγιεινή παρασκευή του ροφήματος 
και του φαγητού και γενικά για την καλή και καθαρή δια¬ 
τροφή των παιδιών. 

3β. Τομέας Καθαριότητας και Γ ενικών Καθηκόντων 

• Παραλαμβάνει τα είδη καθαριότητας και φροντίζει 
για την καθαριότητα όλων των χώρων και του ιματισμού 
του Σταθμού. 

Αρθρο 4 

Ο Προϊστάμενος Διεύθυνσης προέρχεται από τους 
κλάδους ΠΕ εν ελλείψει αυτών από τους κλάδους ΤΕ και 
εν ελλείψει αυτών από τους κλάδους ΔΕ τηρουμένων 



των λοιπών διατάξεων της εκάστοτε ισχύουσας νομοθε- 
αίας. 

Ο επιλεγει'ς Προϊστάμενος τοποθετείται με απόφαση 

του Προέδρου. , 

Τον Προϊστάμενο που απουσιάζει ή κωλύεται αναπλη¬ 
ρώνει στα καθήκοντάτου ο κατά βαθμό ανώτερος υπάλ¬ 
ληλος τηρούμενων των διατάξεων περί προβαδίσματος 
των κατηγοριών του προσωπικού. 

Οι αρμοδιότητες και τα καθήκοντα του κάθε υπάλληλου 
καθορίζονται από τον Κανονισμό Λειτουργίας. 

Ακροτελεύτιο Άρθρο 

Από την απόφαση αυτή προκαλείται σε βάρος του Νο¬ 
μικού Προσώπου δαπάνη το ύψος της οποίας δεν μπορεί 
να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 14 Ιουνίου 1999 

Με εντολή Γεν. Γραμ. Περιφέρειας 
Η Προϊσταμένη της Δ/νσης 
ΑΙΚ. ΧΑΪΤΙΔΟΥ 

-♦- 

Αριθ. οικ. 5448 (3) 

Έγκριση Οργανισμού Εσωτερικής Υπηρεσίας Δημοτικού 
Παιδικού Σταθμού Δήμου Ελευθερούπολης, πρώην 
Κοινότητας Κοκκινοχώματος. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤ. ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α. Του άρθρου 8 παρ. 5 του Ν. 2307/95 «προσαρμογή 
Νομοθεσίας αρμοδιότητας Υπουργείου Εσωτερικών στις 
διατάξεις για τη Νομαρχιακή Αυτοδιοίκηση και άλλες δια¬ 
τάξεις». 

β. Του άρθρου 34 του Ν. 2190/94 «Βαθμολογικό σύστη¬ 
μα διάρθρωσης θέσεων Δημοσίου και Ν.Π.Δ.Δ.». 

γ. Του άρθρου 8 παρ. 58 του Ν. 2307/95 «Κώδικας κα¬ 
ταστάσεων προσωπικού Ο.Τ.Α. πρώτου βαθμού». 

2. Την αριθμ. 2/97 απόφαση του Γεν. Γραμ. Περιφέρει¬ 
ας όπως τροποποιήθηκε με την 181/97 όμοιά του «περί 
μεταβιβάσεως αρμοδιοτήτων στους Προϊσταμένους Τ.Α. 
και Διοίκησης». 

3. Την αριθμ. 36/99 απόφαση του Δημοτικού Συμβουλί¬ 
ου Ελευθερούπολης σχετικά με την ψήφιση Οργανισμού 
Εσωτερικής Λειτουργίας Παιδικού Σταθμού Διαμ. Κοκκι¬ 
νοχώματος. 

4. Τη σύμφωνη γνωμοδότηση του Υπηρεσιακού Πειθαρ¬ 
χικού Συμβουλίου υπαλλήλων Ο.Τ.Α. που διατυπώθηκε στο 
αριθμ. 1/99 πρακτικό συνεδριάσεων, αποφασίζουμε: 

Εγκρίνουμε τον Ο.Ε.Υ. του Παιδικού Σταθμού Κοκκινο¬ 
χώματος ως ακολούθως: 

Άρθρο 1 

Τις Υπηρεσίες του Παιδικού Σταθμού συγκροτούν: 

Α. Γραφείο Προέδρου και Διοικητικού Συμβουλίου. 

Β. Η Δ/νσητου Παιδικού Σταθμού η οποία διαρθρώνεται 
ως ακολούθως: 

Β1. Γραφείο Διοικητικών και Οικονομικών Διαχειριστι¬ 
κών Υπηρεσιών. 

Βία. Τομέας Διοικητικών Εργασιών. 

Βίβ. Τομέας λογιστικής - ταμειακής παρακολούθησης. 

ΒΙγ. Τομέας προμηθειών - αποθηκών. 

Β2. Γ ραφείο Παιδαγωγικών και Ιατρικών Υπηρεσιών. 

Β2α. Τομέας Παιδαγωγικών Υπηρεσιών. 


Β2β. Τομέας Ιατρικών Υπηρεσιών. 

Β3. Γραφείο Βοηθητικών Υπηρεσιών. 

Β3α. Τομέας Μαγειρείου. 

Β3β. Τομέας Καθαριότητας και Γενικών Καθηκόντων. 

Άρθρο 2 

Η οργανική σύνθεση και κατάταξη των θέσεων του Παι¬ 
δικού Σταθμού ορίζεται ως εξής: 

Α. ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 

1) Κλάδος ΠΕ ή ΤΕ, μία θέση με βαθμούς από Δ'-Ά. 

2) Κλάδος ΤΕ2 Κοινωνικών Λειτουργών μία θέση με βαθ¬ 
μούς Δ'-Α'. , , 

3) Κλάδος ΤΕ17 Διοικητικών - Λογιστικών, μια θέση με 
βαθμούς Δ'-Α’. 

Β. ΘΕΣΕΙΣ ΕΚΠΑΙΔΕΥΤΙΚΟΥ ΠΡΟΣΩΠΙΚΟΥ 

1) Κλάδος ΤΕ16 Νηπιαγωγών, 1 θέση με βαθμούς Δ'-Ά. 

Γ. ΘΕΣΕΙΣ ΥΓΕΙΟΝΟΜΙΚΟΥ ΠΡΟΣΩΠΙΚΟΥ 

1) Κλάδος ΤΕ9 Βρεφονηπιοκόμων, θέσεις 2 με βαθμούς 
Δ'-Ά. 

2) Κλάδος ΔΕ8 Βοηθών Βρεφοκόμων - Παιδοκόμων, 2 
θέσεις με βαθμούς Δ'-Ά. 

3) Κλάδος ΔΕ32 Μαγείρων, μία θέση με βαθμούς Δ'-Ά. 

4) Κλάδος ΥΕ14 Βοηθός Μαγείρων, μία θέση με βαθ¬ 
μούς Δ'-Ά. 

5) Κλάδος ΥΕ16 Βοηθητικών εργασιών, 2 θέσεις με βαθ¬ 
μούς Δ'-Ά. 

Βία) Ο Τομέας Διοικητικών εργασιών εκδίδει τις άδει¬ 
ες, κλιμάκια, χρονοεπιδόματα, μισθολόγιο και τη γραμμα¬ 
τειακή στήριξη του Σταθμού. 

Β1 β) Ο τομέας λογιστικής και ταμειακής παρακολούθη¬ 
σης. 

Διεκπεραιώνει τις αναγκαίες εργασίες για την παρακο¬ 
λούθηση των οικονομικών του Σταθμού και συγκεκριμένα 
ασχολείται με τον προϋπολογισμό, απολογισμό, τα ε¬ 
ντάλματα, την ενημέρωση των διαχειριστικών βιβλίων, 
πληρωμές οικονομικές συμφωνίες εν γένει. 

ΒΙγ) Τομέας Προμηθειών Αποθηκών. 

Έχει ως αντικείμενο ευθύνης όλο το πλέγμα των διαδικα¬ 
σιών που χρειάζονται για τον εφοδιασμό του Παιδικού Σταθ¬ 
μού με είδη τροφοδοσίας ειδών καθαριότητας και γενικότε¬ 
ρα εξοπλισμού, αλλά και τη διενέργεια διαγωνισμών παραγ¬ 
γελιών και παρακολούθησης της κίνησης της αποθήκης. 

Β2. Γ ραφείο Παιδαγωγικών και Ιατρικών Υπηρεσιών 

2α) Τομέας Παιδαγωγικών Υπηρεσιών. 

Αντικείμενο απασχόλησης και ευθύνης του είναι η αγω¬ 
γή, φροντίδα και ψυχαγωγία των προσχολικής ηλικίας 
παιδιών, δηλαδή από 2,5 χρονών μέχρι την εγγραφή τους 
στο Δημοτικό Σχολείο (νήπια) με βάση τις εξειδικευμένες 
επιστημονικές και παιδαγωγικές γνώσεις και σύμφωνα με 
τις ρυθμίσεις της κάθε φορά ισχύουσας νομοθεσίας. 

2β) Τομέας Ιατρικών και Ψυχικών Υπηρεσιών. 

Έχει την ευθύνη της ιατρικής και ψυχικής παρακολού¬ 
θησης και υγείας των και ασκεί τη γενική επίβλεψη για την 
υγειονομική κατάσταση του Παιδικού Σταθμού. 

Β3. Γραφείο Βοηθητικών Υπηρεσιών. 

3α) Τομέας Μαγειρείου. 

Παραλαμβάνει τα είδη διατροφής και φροντίζει για την 
έγκαιρη, καλή και υγιεινή παρασκευή του ροφήματος και 
του φαγητού και γενικά για την καλή και καθαρή διατρο¬ 
φή των παιδιών. 

3β) Τομέας καθαριότητ ας και γενικών καθηκόντων. 

Παραλαμβάνει τα είδη καθαριότητας και φροντίζει για 
την καθαριότητα όλων των χώρων και του ιματισμού του 
σταθμού. 

Άρθρο 3 

Ο Π ροϊστάμενος Διεύθυνσης προέρχεται από τους κλά- 

δους ΠΕ εν ελλείψει αυτών από τους κλάδους ΤΕ τηρού¬ 
μενων των λοιπών διατάξεωντης εκάστοτε ισχύουσας νο¬ 
μοθεσίας. 

Ο επιλεγείς Προϊστάμενος τοποθετείται με απόφαση 
του Προέδρου. 

Τον Προϊστάμενο που απουσιάζει ή κωλύεται αναπληρώ¬ 
νει στα καθήκοντάτου ο κατά βαθμό ανώτερος υπάλληλος 
τηρούμενων των διατάξεων περί προβαδίσματος των. Οι 
αρμοδιότητες και τα καθήκοντα του κάθε υπαλλήλου κα¬ 
θορίζονται από τον κανονισμό λειτουργίας του ιδρύματος. 

Άρθρο 4 

Ο Οργανισμός αυτός ισχύει από τη δημοσίευσή του 
στην Εφημερίδα της Κυβερνήσεως. 

Από τις διατάξεις της απόφασης αυτής προκαλείται δα¬ 
πάνη, το ύψος της οποίας δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 14 Ιουνίου 1999 

Με εντολή Γεν. Γραμ. Περιφέρειας 
Η Προϊσταμένη της Δ/νσης 
ΑΙΚ. ΧΑΪΤΙΔΟΥ 

-♦- 

Αριθ. 2440 (4) 

Σύσταση Νομικού Προσώπου με την επωνυμία «4ο 
Κ.Α.Π.Η. Δήμου Ηγουμενίτσας στο Δήμο Ηγουμενί¬ 
τσας του Νομού Θεσπρωτίας. 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 203 του Δημοτικού και Κοι¬ 
νοτικού Κώδικα (Π.Δ. 410/95). 

2. Τηναριθμ. 96/1999 απόφαση του Δημοτικού Συμβου¬ 
λίου Ηγουμενίτσας, περί συστάσεως Νομικού Προσώπου 
με την επωνυμία «4ο Κ.Α.Π.Η. Δήμου Ηγουμενίτσας», α¬ 
ποφασίζουμε: 

1. Συστήνουμε στο Δημοτικό Διαμέρισμα Γραικοχωρίου 
του Δήμου Ηγουμενίτσας του Νομού Θεσπρωτίας ίδιο 
Νομικό Πρόσωπο με την επωνυμία «4ο Κέντρο Ανοικτής 
Προστασίας Ηλικιωμένων Δήμου Ηγουμενίτσας». 

2. Σκοπός του Νομικού Προσώπου που θα συσταθεί σε 
εφαρμογή προγράμματος εξωϊδρυματικής προστασίας 
ηλικιωμένων θα είναι η παροχή ιατροκοινωνικής προστα¬ 
σίας στα ηλικιωμένα άτομα της παραπάνω περιοχής, ώ¬ 
στε αυτά να παραμείνουν στην οικογένεια και το δημοτι¬ 
κό διαμέρισμα. 

3. Πόροι του Νομικού Προσώπου θα είναι: 

α. Η ετήσια επιχορήγηση του Δήμου με ποσό 
20.000.000 δρχ. 

β. Η επιχορήγηση και άλλη παροχή του Κράτους, είτε α¬ 
πευθείας προς το Νομικό Πρόσωπο, είτε προς το Δήμο Η¬ 
γουμενίτσας για το Νομικό αυτό Πρόσωπο. 

γ. Οι κάθε είδους συνδρομές, εισφορές, δωρεές, κλη¬ 
ρονομιές και κληροδοσίες. 

δ. Τα έσοδα από τη συμβολική συμμετοχή μελών που έ¬ 
χουν ανάγκη προστασίας. 

ε. Οι εισπράξεις από το αντίτιμο των πραγμάτων ή υπη¬ 
ρεσιών που παρέχονται από το Νομικό Πρόσωπο. 

στ. Οι πρόσοδοι από την ίδια αυτού περιουσία και 

ζ. Κάθε άλλη νόμιμη πρόσοδος. 

4. Το Νομικό αυτό Πρόσωπο θα διοικείται από πενταμε¬ 
λές Δ.Σ. που θα αποτελείται από: 

α. Το Δήμαρχο ή τον Αντιδήμαρχο που ορίζει ο Δήμαρ¬ 
χος, ως Πρόεδρο. 

β. Ένα δημοτικό σύμβουλο που ορίζεται με απόφαση 
του Δημοτικού Συμβουλίου. 


γ_ Ένα αιρετό μέλος του Νομικού Προσώπου που εκλέ¬ 
γεται ανάμεσα στα μέλη του απ’ αυτά. 

δ. Μία Κοινωνική Λειτουργό, υπάλληλοτου Υπουργείου Υ¬ 
γείας και Πρόνοιας που ορίζεται από το Υπουργείο αυτό και 

ε. Ένα δημότη που ορίζεται με απόφαση του Δημοτικού 
Συμβουλίου, ανάμεσα σε πρόσωπα που ασχολούνται με 
τα ανθρωπιστικά επαγγέλματα, ύστερα από σχετική πρό¬ 
ταση του Δημάρχου. 

Το Διοικητικό Συμβούλιο εκλέγει από τα μέλη του τον Α¬ 
ντιπρόεδρο και το Γραμματέα αυτού. 

Η θητεία του Διοικητικού Συμβουλίου ακολουθεί τη δη¬ 
μοτική περίοδο. 

5. Το Νομικό Πρόσωπο εκπροσωπείται στα Δικαστήρια 
και σε κάθε αρχή από τον Πρόεδρο και όταν αυτός απου¬ 
σιάζει ή κωλύεται από τον Αντιπρόεδρο. 

6. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου ύψους 
20.000.000 δρχ. για το τρέχον έτος, για την οποία έχει εγ¬ 
γράφει πίστωση στον προϋπολογισμό του Δήμου Ηγου¬ 
μενίτσας για το έτος 1999. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Ηγουμενίτσα, 9 Ιουνίου 1999 
Με εντολή Γεν. Γραμ. Περιφέρειας 
Η Προϊσταμένη Δ/νσης 
Τοπ. Αυτ/σης και Διοίκησης κ.α.α. 
ΑΛΕΞΑΝΔΡΑ ΚΟΣΙΩΡΗ 

-♦- 

Αριθ. 6561/98 (5) 

Τροποποίηση συστατικής πράξης του Νομικού Προσώπου 
με την επωνυμία «Πνευματικό Κέντρο Δήμου Φιλιατών». 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 203 του Π.Δ. 410/95 (Δ.Κ.Κ.). 

2. Την αριθμ. 3577/16.4.87 απόφαση Νομάρχη Θε¬ 
σπρωτίας, περί συστάσεως Πνευματικού Κέντρου Δήμου 
Φιλιατών, όπως τροποποιήθηκε με τις όμοιες αριθμ. 
6417/1.6.92 και 12365/29.12.94 αποφάσεις. 

3. Την αριθμ. 50/98 απόφαση του Δημοτικού Συμβουλί¬ 
ου Φιλιατών, περί τροποποιήσεως της συστατικής πρά¬ 
ξης του Νομικού Προσώπου «Πνευματικό Κέντρο Δήμου 
Φιλιατών», ως προς το σημείο της ετήσιας επιχορήγησης 
του Δήμου Φιλιατών προς το ανωτέρω Πνευματικό Κέ¬ 
ντρο, αποφασίζουμε: 

1. Τροποποιούμε την αριθμ. 3577/16.4.87 απόφαση Νο¬ 
μάρχη Θεσπρωτίας, περί συστάσεως Πνευματικού Κέ¬ 
ντρου Δήμου Φιλιατών, που δημοσιεύθηκε στο αριθμ. 
292/9.6.87 ΦΕΚ τεύχος Β', όπως τροποποιήθηκε με τις α- 
ριθμ. 6417/1.6.92 και 12365/29.12.94 όμοιες αποφάσεις 
και συγκεκριμένα ως προς το άρθρο 3 παρ. α' αυτής ήτοι: 

«Η ετήσια επιχορήγηση του Δήμου από 10.000.000 δρχ. 
σε 20.000.000 δραχμές». 

2. Από τις διατάξεις της απόφασης αυτής προκαλείται 
δαπάνη σε βάρος του πρύπολογισμού του Δήμου Φιλια- 
τών, έχει δε εγγράφει πίστωση ύψους 20.000.000 δρχ. 
στον ΚΑ/2/212.3 του προϋπολογισμού τρέχοντος έτους. 

3. Κατά τα λοιπά ισχύει η αριθμ. 3577/16.4.87 προγενέ¬ 
στερη απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηγουμενίτσα, 9 Ιουνίου 1999 
Με εντολή Γεν. Γ ραμ. Περιφέρειας 
Η Προϊσταμένη Δ/νσης 
Τοπ. Αυτ/σης και Διοίκησης κ.α.α. 
ΑΛΕΞΑΝΔΡΑ ΚΟΣΙΩΡΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


